Document ID: 31982R1617

*****
ΚΑΝΟΝΙΣΜΟΣ (ΕΟΚ) αριθ. 1617/82 ΤΗΣ ΕΠΙΤΡΟΠΗΣ
της 23ης Ιουνίου 1982
περί της πέμπτης τροποποιήσεως του κανονισμού (ΕΟΚ) αριθ. 2377/80 περί ειδικών λεπτομερειών εφαρμογής του καθεστώτος πιστοποιητικών εισαγωγής και εξαγωγής στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 15 παράγραφος 2,
Εκτιμώντας:
ότι ο κανονισμός (ΕΟΚ) αριθ. 2377/80 της Επιτροπής της 4ης Σεπτεμβρίου 1980 (2), όπως τροποποιήθηκε τελευταία από τον κανονισμό (ΕΟΚ) αριθ. 3583/81 (3), καθόρισε με το άρθρο 5 τη διάρκεια ισχύος των πιστοποιητικών εξαγωγής σε 90 ημέρες· ότι, με βάση την πείρα που αποκτήθηκε, φαίνεται σκόπιμο να παραταθεί η διάρκεια ισχύος των άλλων πιστοποιητικών εξαγωγής εκτός από εκείνα που θεμελιώνουν δικαίωμα για ειδικό καθεστώς εξαγωγής και αναφέρονται στο άρθρο 3 υπό β του κανονισμού (ΕΟΚ) αριθ. 2377/80·
ότι η Επιτροπή Διαχειρίσεως Προβάτων και Αιγών δεν διατύπωσε γνώμη εντός της προθεσμίας που τέθηκε από τον πρόεδρό της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2377/80 τροποποιείται ως εξής:
1. Στο άρθρο 5, το κείμενο υπό β αντικαθίσταται από το ακόλουθο κείμενο:
«β) όσον αφορά τα άλλα πιστοποιητικά εξαγωγής: μέχρι το τέλος του πέμπτου μήνα που έπεται του μηνός της εκδόσεώς τους κατά την έννοια του άρθρου 21 παράγραφος 1 του κανονισμού (ΕΟΚ) αριθ. 3183/80.»
2. Στο άρθρο 8α, η παράγραφος 3 αντικαθίσταται από το ακόλουθο κείμενο:
«3. Κατά παρέκκλιση από το άρθρο 5 υπό β, το πιστοποιητικό εξαγωγής που περιλαμβάνει προκαθορισμό της επιστροφής, το οποίο αναφέρεται στην παράγραφο 2, ισχύει μέχρι το τέλος του πέμπτου μήνα που έπεται του μηνός της πραγματικής εκδόσεώς του.»
Άρθρο 2
Ο παρών κανονισμός αρχίζει να ισχύει στις 28 Ιουνίου 1982.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 23 Ιουνίου 1982.

Labels: 3
17